Christian Gottlob Neefe

Christian Gottlob Neefe ( ahoskatua; Chemnitz, 1748ko otsailaren 5a - Dessau, 1798ko urtarrilaren 28a) alemaniar musikagilea izan zen. Leipzigen egin zituen ikasketak Hillerrekin, eta antzerki-administratzaile eta klabe-jotzaile lanetan aritu zen, besteak beste. 1779. urtean Beethovenen irakaslea izan zen Bonnen. 1781ean hiri hartako gorteko organo-jotzaile izan zen, eta 1783an, berriz, kapera-maisua egin zuten. Geroago, 1796. urtean, Dessauko operako zuzendaria izan zen. Mozarten eta Mannheimgo eskolaren eragina nabari zaio, doinua lantzen baitu kontrapuntua baino areago. Operak, liedak, abesbatzak eta pianorako lanak idatzi zituen, besteak beste.

Erreferentziak

Kanpo estekak 

Saxoniarrak
Alemaniako musikagileak
Opera egileak
Musika klasikoko musikagileak
Alemaniako hargin beltzak
XVIII. mendeko musikagileak
Klasizismoaren musikagileak